Todd Sauerbrun

Todd Scott Sauerbrun (; født 4. januar 1973 Setauket i New York) er en amerikansk tidligere punter i amerikansk fotball i National Football League (NFL) i 13 sesonger. Han spilte college football for West Virginia University, og ble anerkjent som en All-American. Han ble draftet av Chicago Bears i andre runde av NFL Draft 1995, og spilte også for Kansas City Chiefs, Carolina Panthers, Denver Broncos og New England Patriots i NFL, samt Florida Tuskers i United Football League (UFL).


== Tidlig liv ==
Sauerbrun er født og oppvokst i Long Island, i Setauket i New York. Han gikk på Ward Melville High School i East Setauket, og var en letterman i amerikansk fotball og lacrosse. Som senior hadde han i snitt 45,1 yards per punt, og sparket et field goal fra 62 yards den 27. oktober 1990 (fremdeles en high school-rekord i delstaten New York). I lacross ble han utpekt til high school U.S. Lacrosse All-America selection. Han holder fremdeles Ward Melville-rekorden for toppscorer på midtbanen med 109 mål og 24 målgivende for 133 poeng.


== Karriere i college ==
Sauerbrun gikk på West Virginia University, hvor han var punter for West Virginia Mountaineers fra 1991 til 1994. Han ble utpekt til All-Big East Conference førstelag i 1992, 1993 og 1994, og honorable mention All-American i 1992 og 1993. Som senior i 1994 satte han en NCAA-rekord med en snitt på 48,4 yards per punt, og ble enstemmig utpekt til All-American førstelag.


== Profesjonell karriere ==
Han ble draftet av Chicago Bears som #56 i NFL Draft i 1995. Han tilbragte fem sesonger med Bears og er rangert som #2 på lagets toppliste for punt yards i snitt. Sauerbrun revnet et korsbånd i tredje kamp av 1998-sesongen og gikk glipp av resten av året. Han ble skadet da en Tampa Bay Buccaneers-spiller landet på foten hans etter en punt, som endte opp med en straffe for røffing mot sparkeren. Han tilbragte 2000-sesongen med Kansas City Chiefs før han signerte med Carolina Panthers før 2001-sesongen.
Sauerbrun hadde både sine største suksesser og største problemer med Carolina. Han ble utpekt til Pro Bowl i 2002, 2003 og 2004. Han ble også den første spilleren i begge conferencene siden sammenslåingen av AFL og NFL i 1970 til å lede sin conference i yards per punt tre sesonger på rad (2001–2003). I 2004-sesongen slet Panthers derimot med skader, og på et punkt pådro startende placekicker John Kasay seg en leggskade, og Panthers måtte bruke Sauerbrun som erstatning. Sauerbrun nektet å sparke med mindre han ble tilbakebetalt bøter han ble ilagt da han var overvektig.I desember 2004 ble han siktet med kjøring i påvirket tilstand, og navnet hans ble også nevnt i en etterforskning rundt bruk av steroider i NFL koblet til en doktor i Sør-Carolina i 2004-sesongen.Per offseason i 2017 holdt Todd Sauerbrun minst ti lagrekorder for Panthers, inkludert:

Punts: sesong (104 i 2002), kamp (11, 2002-12-22 CHI), sluttspillsesong (21 i 2003), sluttspillkamp (7, 2004-02-01 NWE; med 2 andre)
Punt Yards: sesong (4 735 i 2002), sluttspillsesong (910 i 2003)
Yards per punt: karriere (45,54), sluttspill (43,33), sluttspillsesong (43,33 i 2003), sluttspillkamp (48,4, 2004-01-03 DAL)Den 19. mai 2005 ble Sauerbrun byttet til Denver Broncos mot punter Jason Baker og et pick i syvende runde i NFL Draft 2006. Den 7. juli 2006 ble han suspendert for sesongens fire første kamper etter å ha testet positivt for det ulovlige stoffet ephedra. Den 17. oktober 2006, dagen han egentlig skulle returnert fra suspensjonen, ble han kuttet til fordel for punter Paul Ernster.
Et av Sauerbruns mest merkbare øyeblikk kom i divisjonsrunden 14. januar 2006, da han taklet New England Patriots returner Ellis Hobbs etter å selv ha tatt avsparket og forårsakte en fumble, som lagkamerat Cecil Sapp plukket opp. Dette ledet eventuelt til et field goal for Broncos, som hjalp Denver på vei til en 27–13 seier og knuste New Englands sjanser for en tredje Super Bowl-seier på rad.
Den 22. desember 2006 signerte Sauerbrun en 1-årig kontrakt med PAtriots som gav dem rett til å matche alle kontrakttilbud han fikk neste offseason.
Den 3. april 2007 signerte Denver Broncos Sauerbrun til en 1-årig kontrakt. En uke etter annonserte Patriots at de skulle matche Denvers tilbud. Ikke lenge etter gikk NFL Players Associatio til sak på vegne av Sauerbrun angående detaljene i kontrakten han signerte med New England i 2006. Den 18. april 2007 ble det annonsert at Sauerbrun igjen var en free agent. Han signerte på ny med Broncos dagen etter.Før en kamp mot Chicago Bears sa Sauerbrun at han kom til å sparke rett til Devin Hester, som da var kjent for å være særs god til å returnere avspark og punts. Sauerbrun sa, «We're going after it. We're not going to kick away from him. Hey, we respect him and he's the best, but we have guys on our coverage teams that are paid to make big tackles.» Hester svarte med å returnere både en punt og et avspark for touchdowns. Sauerbrun forsøkte å takle Hester begge gangene, men klarte det ikke. Senere i kampen blokkerte Charles Tillman et punt fra Sauerbrun som han prøvde å sparke bort fra Hester. Keith Olbermann, en kommentator og ankermann for NBC, gav Sauerbrun «Worst Person in the NFL Award», for å ha utfordret Hester og ikke klart å stanse ham.Den 18. desember 2007 ble Sauerbrun frigitt av Broncos for andre gang, etter at han ble arrestert for å ha sloss med en taxisjåfør.Sauerbrun signerte kontrakt med United Football Leagues Florida Tuskers den 9. september 2009.


== Referanser ==


== Eksterne lenker ==
Profil for New England Patriots